Apstiprināts Tukuma novada pašvaldības
 iepirkuma komisijas
16.07.2026. sēdē (protokols Nr.1)

IEPIRKUMA PUBLISKO IEPIRKUMU LIKUMA 9. PANTA KĀRTĪBĀ
“SKEITPARKA KONSTRUKCIJU UZSTĀDĪŠANA TUMĒ”
(IEPIRKUMA IDENTIFIKĀCIJAS NR. TNP 2026/73)
NOLIKUMS

1. Pasūtītājs
1.1. Pasūtītājs – Tukuma novada pašvaldība (TNP).
Nodokļu maksātāja reģistrācijas Nr. LV90000050975.
Adrese: Talsu iela 4, Tukums, Tukuma novads, LV-3101.
1.2. Iepirkuma komisijas noteiktā kontaktpersona: 
Tukuma novada pašvaldības 
Juridiskās nodaļas galvenā iepirkumu speciāliste
Ieva Jēgere
tālrunis: 26370108;
e-pasts: ieva.jegere@tukums.lv 
Adrese: Talsu iela 4, Tukums, Tukuma novads, LV-3101.

2. Iepirkuma organizētājs
Iepirkumu veic saskaņā ar Tukuma novada domes priekšsēdētāja G. Važas 2026. gada 7. jūlija rīkojumu Nr. TND/1-12.1/26/238 izveidota iepirkuma komisija.

3. Iepirkuma identifikācijas numurs
TNP 2026/73

4. Iepirkuma metode
Iepirkums saskaņā ar Publisko iepirkumu likuma 9. pantu.

5. Iepirkuma priekšmets un apjoms
5.1. Skeitparka konstrukciju, elementu piegāde un uzstādīšana Tumē saskaņā ar Tehnisko specifikāciju (nolikuma 5.pielikums), CPV kods: 37450000-7 aprīkojums sporta nodarbībām brīvā dabā un sporta laukumā.
5.2. Iepirkuma priekšmets nav sadalīts daļās. Iepirkuma priekšmeta dalīšana daļās ir finansiāli neizdevīga un tehnoloģiski neefektīva, viens pretendentu loks.
5.3. Izpildītājam jānodrošina garantija piegādātajām precēm pēc pieņemšanas - nodošanas akta parakstīšanas. Garantijas laiks precēm tiek noteikts saskaņā ar Izpildītāja piedāvājumā norādīto termiņu, kas ir ne mazāks, kā 2 (divi) gadi (ja Izpildītājs savā piedāvājumā piedāvā lielāku garantijas termiņu, spēkā ir pretendenta piedāvātais garantijas termiņš), kas sākas pēc pieņemšanas - nodošanas akta parakstīšanas.

6. Līguma izpildes termiņš un vieta
6.1. Līguma izpildes termiņš – 1 (viens) mēnesis no līguma noslēgšanas brīža. 
6.2. Līguma darbības termiņš – no līguma noslēgšanas brīža līdz pilnīgai līgumā noteikto saistību izpildei. 
6.3. Līguma izpildes vieta – Skolas iela 1C,  Tume, Tumes pagasts, Tukuma novads, LV-3139.

7. Prasības pretendentiem
7. Uz pretendentu neattiecas Publisko iepirkumu likuma 9. panta astotās daļas izslēgšanas nosacījumi. 
7. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.

7.2. Atbilstība profesionālās darbības veikšanai:
7.2.1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām. 
7.3. Tehniskās un profesionālās spējas:
3. Pretendentam iepriekšējo 3 (trīs) gadu laikā (ar iepriekšējiem trīs gadiem, skaitot līdz piedāvājuma iesniegšanas dienai, ir saprotams sekojošs termiņš – 2023., 2024., 2025. gads un 2026. gada posms līdz piedāvājuma iesniegšanas dienai) ir pieredze vismaz 1 (viena) līguma izpildē, kura ietvaros veikta jaunu āra skeitparka konstrukciju (satur vairākus dažāda veida rampu elementus) piegāde un uzstādīšana, kas noslēgts par summu ne mazāku kā 10 000 EUR (desmit  tūkstoši euro) bez PVN. Ja pretendents ir piegādātāju apvienība, tad vismaz vienam tās dalībniekam jābūt nepieciešamajai pieredzei.

7.4. Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura, bet ievērojot nolikuma 9.4.5. punktā noteiktās prasības par Pretendenta pienākumu sniegt Pasūtītājam pietiekamus pierādījumus par sadarbību un resursu un kompetenču nodošanu ar personām, uz kuru iespējām tas balstās, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.
7.5. Apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
7.6. Apakšuzņēmēja izpildāmo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo pakalpojumu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā. 
7.7. Ja pretendents līguma izpildē plāno iesaistīt apakšuzņēmējus (obligāti ir norādāmi apakšuzņēmēji, kuru darbu vērtība ir 10 000,00 EUR (desmit tūkstoši euro, 00 centi) no kopējās iepirkuma līguma vērtības vai lielāka), pretendents pievieno līguma izpildē iesaistīto personu sarakstu, ar norādi, kādus darbus norādītais apakšuzņēmējs veiks, norādot apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
7. Ja Pretendents ir piegādātāju apvienība, Pretendenta piedāvājumam jāpievieno visu apvienības dalībnieku parakstīta vienošanās par dalību iepirkuma procedūrā, norādot katram apvienības dalībniekam izpildei nododamo iepirkuma līguma daļu (finansiālā izteiksmē no līgumcenas un jānorāda konkrēta līguma daļa, ko paredzēts veikt katram dalībniekam) un pārstāvības tiesības parakstīt un iesniegt piedāvājumu. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums (pilnsabiedrība vai komandītsabiedrība), vienojoties par apvienības dalībnieku atbildības sadalījumu (solidāri atbildīgi par līguma izpildi ir tādi dalībnieki, uz kuru saimnieciskajām un finansiālajām spējām, piegādātājs balstās), un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar personālsabiedrības nodibināšanu, par to rakstiski paziņojot Pasūtītājam. 

8. Prasības iepirkuma izpildei
Saskaņā ar Tehnisko – finanšu piedāvājumu (nolikuma 5. pielikums).
9. Prasības piedāvājuma iesniegšanai un sagatavošanai
9. Nolikums pieejams Pasūtītāja pircēja profilā Elektronisko iepirkumu sistēmā: https://www.eis.gov.lv/EKEIS/Supplier/Organizer/16895.  
9.1. Piedāvājuma iesniegšanas un atvēršanas vieta, datums, laiks un kārtība:
9.1.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā.  
9.1.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
9.1.3. Piedāvājumu iesniegšanas un atvēršanas termiņu skatīt EIS e-konkursu apakšsistēmā Pasūtītāja pircēja profilā un Iepirkumu uzraudzības biroja tīmekļa vietnē – paziņojumā par līgumu. Piedāvājumu atvēršana paredzēta EIS e-konkursu apakšsistēmā 4 (četras) stundas pēc piedāvājumu iesniegšanas termiņa beigām.
9.1.4. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.
9.1.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
9.2. Piedāvājuma sagatavošana un noformēšana:
9.2.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
9.2.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas. 
9.2.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
9.2.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
9.2.2. Sagatavojot piedāvājumu, pretendents ievēro, ka:
9.2.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
9.2.2.2. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mikro-mazie-un-videjie-uznemumi-mvu) un Eiropas Komisijas 2003. gada 6. maija ieteikumu par mikro, mazo un vidējo uzņēmumu definīciju (OV L124, 20.5.2003.) (ieteikums pārskatīts 11.01.2016.)) jānorāda, kādam statusam atbilst pretendents – mikro, mazajam vai vidējam uzņēmumam.
9.2.2.3. Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu (sk. 1.pielikumā ietvertās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā vai parakstīts ar drošu elektronisko parakstu).
9.2.2.4. Citu dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
9.2.3. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
9.2.4. Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
9.2.5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
9.2.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
9.2.7. Ja piedāvājums saturēs kādu no 9.3.6. punktā minētajiem riskiem, tas netiks izskatīts.
9.2.8. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
9.2.9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot “Grozījumi” vai “Atsaukums”.
9.2.10. Piedāvājuma noformēšana:
9.2.10.1. Pretendents drīkst iesniegt tikai 1 (vienu) piedāvājuma variantu.
9.2.10.2. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 

9.3. Piedāvājumā jāiesniedz:
9.3.1. Pieteikums par piedalīšanos iepirkumā (ar norādi, ka pretendents piekrīt nolikumā norādītajām prasībām), kas sagatavots atbilstoši 1. pielikumā norādītajai formai. 
9.3.1.1. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) atbilstību nolikuma 7.3.1. punkta prasībām. Ārvalstu pretendentam (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši attiecīgās valsts normatīvo aktu prasībām, kā arī informāciju par pārstāvības tiesībām un pārstāvības apjomu. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīza saite, kur pasūtītājs var pārbaudīt ārvalstu uzņēmuma reģistrācijas faktu.
9.3.2. Pretendentu atlases dokumenti, lai novērtētu pretendenta atbilstību nolikuma 7.4. punkta prasībām:
9.3.2.1. Pretendenta sagatavota informācija atbilstoši 3. pielikumā dotajai formai par iepriekšējo 3 (trīs) gadu laikā (2023., 2024., 2025. gads un 2026.gadā līdz piedāvājuma iesniegšanas brīdim) izpildītu vismaz 1 (vienu) āra skeitparka konstrukciju piegādes un uzstādīšanas līgumu, norādot pasūtītājus, līguma priekšmetu, līgumu izpildes laiku, summu un pievienojot atsauksmes no pasūtītājiem par izpildītajiem līgumiem (kas minēti pieredzes aprakstā un apliecina pretendenta pieredzi nolikuma 7.4.1. apakšpunktā noteiktajām prasībām) vai cita veida alternatīvu dokumentu, kas apliecina pozitīvo iepriekšējo pieredzi, ja atsauksme nav pieejama. Ja pieredze tiek apliecināta ar sniegto pakalpojumu citā valstī, piedāvājumam jāpievieno dokumenti, kas nepārprotami apliecina Pretendenta pieredzes atbilstību.  
9.3.3. Ja Pretendents līguma izpildē iesaistīs apakšuzņēmējus, Pretendents aizpilda un iesniedz 4.pielikuma formu, pievienojot vienošanos ar apakšuzņēmējiem vai apakšuzņēmēju apliecinājumu par līdzdalību līguma izpildē, vienošanās vai apliecinājuma dokumentā norādot informāciju kādas šī iepirkuma līguma daļas tiks nodotas izpildei apakšuzņēmējiem (t. sk. apakšuzņēmēju apakšuzņēmēji), norādot to kopsummu euro bez PVN no kopējās līgumcenas.
9.3.4. Ja Pretendents ir piegādātāju apvienība (t. sk. personālsabiedrība), papildus jāiesniedz:
9.3.4.1. visu apvienībā iesaistīto Piegādātāju vai Piegādātāju pilnvaroto personu parakstīti dokumenti, kas pierāda Piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);
9.3.4.2. informācija par to, kādu iepirkuma daļu (tai skaitā finansiālā izteiksmē) realizē katrs no Piegādātājiem;
9.3.5. Ja Pretendents, lai pierādītu atbilstību nolikuma 7.4. apakšpunktā noteiktajām kvalifikācijas prasībām, balstās uz citu personu iespējām, neatkarīgi no savstarpējo attiecību tiesiskā rakstura, Pretendentam, sagatavojot piedāvājumu, jāņem vērā šādas prasības:
9.3.5.1. Pretendents piedāvājumā norāda visus uzņēmējus, uz kuru iespējām savas kvalifikācijas pierādīšanai tas balstās, saskaņā ar 4. pielikumā norādīto formu, un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu un kompetenču nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi un kompetences Pretendentam būs pieejami un tiks izmantoti līguma izpildes laikā atkarībā no nodoto resursu un kompetenču veida; 
9.3.5.2. iesniegtajiem dokumentiem par sadarbību un resursu un kompetenču nodošanu jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.

9.3.6. Tehniskais piedāvājums, kas sagatavots atbilstoši 5.pielikumā norādītajai formai. 
9.3.6.1. Tehniskais piedāvājums ir jāparaksta pretendenta vadītājam vai viņa pilnvarotai personai (šādā gadījumā pretendenta piedāvājumam obligāti jāpievieno pilnvara);
9.3.6.2. gadījumos, kad Tehniskajā piedāvājuma formās ir norādītas atsauces uz ražotāju izstrādājumiem, Pretendentam ir tiesības piedāvāt ekvivalentus (līdzvērtīgus) izstrādājumus, nodrošinot izmantoto materiālu sastāva, kvalitātes un dizaina raksturlielumu atbilstību. Piedāvājot ekvivalentus (līdzvērtīgus) izstrādājumus aicinām tos Tehniskajā piedāvājumā izcelt (formatējot “Bold”). Pretendents, piedāvājot Tehniskajā piedāvājumā paredzēto materiālu, iekārtu vai tehnoloģisko risinājumu ekvivalentus, attiecīgās pozīcijas marķē un pievieno piedāvājumam rakstisku pamatojumu (ja nepieciešams, pievienojot attiecīgus dokumentus), kas pierāda, ka attiecīgais materiāls, iekārta vai tehnoloģiskais risinājums atzīstams par ekvivalentu Finanšu piedāvājumā norādītajam;
9.3.6.3. Iepirkuma dokumentācijā visas norādes uz konkrētu iekārtu vai materiālu, tā tirdzniecības marku, izcelsmi, sertifikātu, testēšanas pārskatu, marķējumu, standartu, u.c. ir dotas tikai, lai labāk raksturotu izvirzītās tehniskās un kvalitātes prasību līmeni, tās ir lasāmas ar atsauci “vai ekvivalents”.

9.3.7. Finanšu piedāvājums
9.3.7.1. Finanšu piedāvājums jāsagatavo un jāiesniedz atbilstoši 6. pielikumā noteiktajai formai. Nav pieļaujama jaunu pozīciju un apjomu iekļaušana, kā arī esošo ignorēšana vai mainīšana.
9.3.7.2. Gadījumos, kad Finanšu piedāvājuma formās ir norādītas atsauces uz ražotāju izstrādājumiem, Pretendentam ir tiesības piedāvāt ekvivalentus (līdzvērtīgus) izstrādājumus, nodrošinot izmantoto materiālu sastāva, kvalitātes un dizaina raksturlielumu atbilstību. Piedāvājot ekvivalentus (līdzvērtīgus) izstrādājumus, tos Finanšu piedāvājumā jāizceļ (formatējot “Bold”).
9.3.7.3. Gadījumā, ja pretendents piedāvā darbu apjomu sarakstos minētos konkrētos materiālus, no finanšu piedāvājuma tāmēm nepieciešams izņemt atsauci ”vai ekvivalents”.
9.3.7.4. Gadījumos, kad Finanšu piedāvājuma formās ir minētas atsauces uz konkrētiem standartiem, Pretendentam ir tiesības, sagatavojot savu piedāvājumu, balstīties uz ekvivalentām (līdzvērtīgām) standartu sistēmām.
9.3.7.5. Finanšu piedāvājumā piedāvātajās cenās iekļaujamas visas ar Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.).
9.3.7.6. Finanšu piedāvājumā visas cenas un summas jānorāda euro, aprēķinos jālieto cenas ar 2 (divām) decimālzīmēm aiz komata. 
9.3.7.7. Finanšu piedāvājumam jābūt Pretendenta vadītāja vai pilnvarotās personas (pievienojama pilnvara) parakstītam. 

10. Vērtēšana un piedāvājumu izvēles kritēriji 
10.1. Iesniegto piedāvājumu izvērtēšanu veic pasūtītāja noteikta iepirkuma komisija;
10.2. Iepirkuma komisija piedāvājumu izvērtēšanu veiks šādos posmos: 
10.2.1. pārbaudīs, vai pretendenta iesniegtais piedāvājums ir sagatavots un noformēts atbilstoši nolikuma 9.3.punktā un 9.4.punktā norādītajām prasībām;
10.2.2. izvērtēs, vai pretendenta iesniegtie pretendentu atlases dokumenti apliecina pretendenta atbilstību nolikuma 7.3. un 7.4.punktā norādītajām pretendentu atlases prasībām;
10.2.3. izvērtēs, vai Pretendenta iesniegtais Tehniskais piedāvājums atbilst nolikuma 9.4.6. punktā un nolikuma 5. pielikumā norādītajām prasībām;
10.2.4. izvērtēs, vai pretendenta iesniegtais Finanšu piedāvājums atbilst nolikuma 9.4.7. punktā norādītajām prasībām, un pārbaudīs, vai Finanšu piedāvājumā nav aritmētiskās kļūdas; gadījumā, ja iepirkuma komisija pretendenta piedāvājumā konstatēs aritmētiskās kļūdas, tā šīs kļūdas izlabos, par kļūdu labojumu paziņos pretendentam un turpmākajā piedāvājumu vērtēšanā izmantos kļūdu labojumus;
10.2.5. Ja iepirkumu komisija kāda pretendenta piedāvājumā konstatē nepamatoti lēta piedāvājuma pazīmes, tā pirms šī piedāvājuma iespējamās noraidīšanas rakstveidā pieprasa detalizētu paskaidrojumu par cenu veidošanās apstākļiem. Ja Pretendents nevar Pasūtītāja noteiktajā termiņā pierādīt cenu veidošanās pamatotību, Iepirkumu komisija ir tiesīga noraidīt piedāvājumu, kā nepamatoti lētu.
10.2.6. noteiks saimnieciski visizdevīgāko piedāvājumu, ņemot vērā vienīgo izvēles kritēriju - piedāvājums ar viszemāko piedāvāto līgumcenu EUR bez PVN. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, kurā būs piedāvāts lielāks preces garantijas laiks. Gadījumā, ja pretendenti, kuru piedāvājumi atbilst nolikuma prasībām, ir piedāvājuši vienādu zemāko līgumcenu un ir piedāvājuši vienādu preces garantijas laiku, tad uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.
10.2.7. attiecībā uz apstiprināto pretendentu, kuram būtu piešķiramas iepirkuma līguma slēgšanas tiesības, iepirkuma komisija veic pārbaudi, vai minētais pretendents nav izslēdzams no dalības iepirkumā.
10.2.8. pārbaude veicama atbilstoši Publisko iepirkumu likuma 9. panta astotajā un devītajā daļā noteiktajai kārtībai un atbilstoši Starptautisko un Latvijas Republikas nacionālo sankciju likuma 11.1 pirmās un otrās daļas regulējumam.
10.2.9. konstatējot Publisko iepirkumu likuma 9. panta astotās daļā minēto izslēgšanas iemeslu un Starptautisko un Latvijas Republikas nacionālo sankciju likums likuma 11.1 pirmajā un otrajā daļā minēto apstākļu esamību, iepirkumu Komisija rīkojas saskaņā ar Publisko iepirkumu likuma 42.panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot šā likuma 43. panta noteikumus. 
10.2.10. attiecībā uz ārvalstī reģistrētu vai pastāvīgi dzīvojošu pretendentu un personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī personālsabiedrības biedru, ja pretendents ir personālsabiedrība, pieprasīs, lai pretendents 10 darba dienu laikā no pieprasījuma izsniegšanas vai nosūtīšanas dienas iesniedz attiecīgās ārvalsts kompetentās institūcijas izziņu, kas apliecina, ka uz to un personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī personālsabiedrības biedru, ja pretendents ir personālsabiedrība, neattiecas Publisko iepirkumu likuma 9.panta astotā daļā minētie gadījumi. Ja attiecīgais pretendents noteiktajā termiņā neiesniedz minēto izziņu, pretendents tiek izslēgts no dalības iepirkumā. 
10.3. Iepirkumu komisija atzīst Pretendentu par uzvarētāju iepirkumā un pieņems lēmumu par līguma slēgšanas tiesību piešķiršanu.
10.4. Ja pretendenta iesniegtais piedāvājums nekvalificējas kāda no nolikuma 10.2.1. - 10.2.10. punktā norādīto posmu prasībām, tas tiek izslēgts no turpmākas dalības iepirkumā (t.i., nākamajā piedāvājumu izvērtēšanas posmā tas netiek vērtēts).
10.5. Ja Pasūtītājs konstatē Publisko iepirkumu likuma 9. panta astotās daļā minētos apstākļus (t. sk. pretendents neiesniedz pasūtītāja pieprasītos nolikuma 10.2.10. apakšpunktā norādītos dokumentus norādītajos termiņos), Pasūtītājs izslēdz Pretendentu no turpmākās dalības iepirkumā, kā arī neizskata Pretendenta piedāvājumu.
10.6. Iepirkuma komisija ir tiesīga pārbaudīt pretendenta sniegto ziņu patiesumu. Ja Komisija, pārbaudot jebkuras pretendenta sniegtās ziņas, konstatēs, ka tās neatbilst patiesībai, pretendenta piedāvājums tiks izslēgts no turpmākas dalības iepirkumā.
10.7. Iepirkuma komisija ir tiesības izslēgt pretendentu no turpmākās dalības iepirkumā, ja pretendents Pasūtītāja noteiktajā termiņā nav sniedzis pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību iepirkuma dokumentācijā noteiktajām prasībām.
10.8. Iepirkuma komisija var pieņemt lēmumu par iepirkuma procedūras izbeigšanu bez līguma noslēgšanas, ja iepirkuma procedūrai netika iesniegti piedāvājumi vai iesniegtie piedāvājumi neatbilda nolikumā noteiktajām prasībām vai pārtraukšanu, nenoslēdzot līgumu, ja tam ir objektīvs pamatojums.

11. Iespējas iepazīties ar iepirkuma nolikumu un uzdot jautājumus par iepirkuma nolikumā ietvertajām prasībām:
11. Iepirkuma “Skeitparka konstrukciju uzstādīšana Tumē” (iepirkuma identifikācijas Nr. TNP 2026/73) (turpmāk – iepirkums) nolikums, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja pircēja profilā Elektronisko iepirkumu sistēmā: https://www.eis.gov.lv/EKEIS/Supplier/Organizer/16895. 
11.1. Ja ieinteresētais Piegādātājs laikus rakstiski pieprasa papildu informāciju par iepirkuma nolikumu, iepirkuma komisija to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

12. Informācijas apmaiņa:
12.1. Informācijas apmaiņa starp Pasūtītāju un/vai iepirkuma komisiju un Piegādātājiem un/vai Pretendentiem notiek rakstveidā - pa e-pastu vai pastu.

13. Cita informācija
13.1. Ar pretendentu, kurš tiks atzīts par uzvarētāju iepirkumā, tiks slēgts līgums atbilstoši nolikuma 7. pielikumā pievienotajam līguma projektam.
13.2. Pasūtītājs informē visus pretendentus par iepirkumā izraudzīto pretendentu vai pretendentiem triju darbdienu laikā pēc lēmuma pieņemšanas. Pasūtītājs triju darbdienu laikā pēc pretendenta pieprasījuma saņemšanas izsniedz vai nosūta pretendentam Publisko iepirkumu likuma 9.  panta trīspadsmitajā daļā minēto lēmumu, kā arī Pasūtītāja pircēja profilā Elektronisko iepirkumu sistēmā: https://www.eis.gov.lv/EKEIS/Supplier/Organizer/16895 nodrošina brīvu un tiešu elektronisku pieeju Publisko iepirkumu likuma 9. panta trīspadsmitajā daļā minētajam lēmumam.
13.3. Pretendents, kas iesniedzis piedāvājumu iepirkumā, uz kuru attiecas Publisko iepirkumu likuma 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas.
Pielikumā:
1. [bookmark: _Hlk130972823]pielikums: Pieteikums par piedalīšanos iepirkumā (forma);
1. pielikums: Apliecinājums par neatkarīgi izstrādātu piedāvājumu;
1. pielikums: Pretendenta pieredzes saraksts;
1. pielikums: Apakšuzņēmēju un personu, uz kuras iespējām pretendents balstās savas kvalifikācijas apliecināšanai, saraksts;
1. pielikums: Tehniskā specifikācija – piedāvājums;
1. pielikums: Finanšu piedāvājums;
1. pielikums: Līguma projekts.

